LAIN FABULAR?

Fab four u fabulous four era il surnum dals gronds Beatles: ils quatter fabulus. In adjectiv che nus midain en spira libertad neologistica en in «fabular», ans referind al fatg che gia «Beatles» era in gieu da pleds tranter beetles – baus e beat – la battida, il bun ritmus, il groove.

Fabular vul però er dir raquintar stuccas, dir si tschagulas, fantisar. E sche nus schain «lain fabular!», è quai in’intimaziun a nus sezs da laschar currer la fantasia, saja translatond ils texts originals en rumantsch, saja adattond las cumposiziuns a noss agen stgazi musical.

Bain savend che nus Rumantschs, Grischuns, Helvets, alpesters (ed alpestras!) essan tuts tagliads d’in lain aparti, apunta d’in lain fabular – saja quai schember, ischi, laresch. Ina tscherta fibrilitad lainusa fa damai part da nossa tempra.

Benedetto Vigne

Gioni Fry

LAIN FABULAR!

Beât Les

Da’m da’m d’amur (Love Me Do)

da’m da’m d’amur

il pled e l’ardur

ed jau dun sinzur

sche ti, das l’amur

o, da’m l’amur

da’m da’m d’amur

il pled e l’ardur

ed jau dun sinzur

e ti, das l’amur

o, da’m l’amur

siemi d’amur

siemi d’in di

siemi d’amur

il siemi es ti

da’m da’m d’amur

il pled e l’ardur

ed jau dun sinzur

e ti, das l’amur

o, da’m l’amur

da’m da’m d’amur

il pled e l’ardur

ed jau dun sinzur

sche ti das l’amur

o, da’m l’amur

david «zuan» zeppieri: chant, ghitarra

fabio «pauli» feruglio: chant, bass

matteo «zorç» mosolo: ghitarra

maurizio «rico» lavarone: battaria

gianfranco lugano: gìa da bucca

Fabulant & Tartaruga

Memia bel (Thank You Girl)

d’adina dir puspè:

ti fas bain cun mai

cur ch’i va mal

das ti sinzur

e perpetnamain

es ti il sain

da mi’ardur

ed jau di mintga di

gl’è memia bel

gl’è memia bel

jau less palesar

pil mund enturn

tge grond plaschair

e per mai pon dir

ch’jau saja sturn

n’emport’a mai

d’adina dir puspè:

gl’è memia bel

gl’è memia bel

grazi’a tai

per mintga gust che ti das a mai

quai n’è strusch da crair tge bain

che quai po far a mai

d’ adina dir puspè

less palesar

pil mund enturn

tge grond plaschair

e per mai pon dir

ch’jau saja sturn

n’emport’a mai

d’ adina dir puspè

gl’è memia bel

gl’è memia bel

grazi’a tai

per mintga gust che ti das a mai

quai n’è strusch da crair tge bain

che quai po far a mai

che quai po far a mai

benedetto vigne: chant, arranschament

thomas cathomen: chant

cisco jent: ghitarra

uese keller: ghitarra

mischa eichin: bass

pedro gutschmidt: battaria

christian rösli: tastas

Mario Pacchioli & band

Sco ’la steva là (I Saw Her Standing There)

l’aveva ventg u ventgin

gl’è cler a mintgin

’la veseva or

da betg cumparegliar

daco anc sautar cun in’autra

madonna, sco ’la steva là

l’ha dà, strusch da crair

in sguard si per mai

cun in batterdegl

che fa s’inamurar

tgi less sautar cun in’autra

gailira, sco ’la steva là

sco ch’i gieva bum

cun mes puls sisum

cur’la dev’il maun a mai

vain ballà senza fin

ans struclond en in cuntin

en in batterdegl

er’ jau inamurà

mai pli vi sautar cun in’autra

madonna, sco la steva là

mario pacchioli: chant

ueli bleuler: ghitarra, chant

michael dolmetsch: ghitarra, chant

Acavoce

Da’m a mai tes maun (I Want To Hold Your Hand)

o gea taidla, taidla mai

betg spetga fin damaun

sche jau di a tai-ai

o da’m a mai tes maun

o da’m a mai tes maun

o da’m a mai tes maun

quai plascha, plasch’a mai

chapeschas plaun a plaun

sche jau di a tai-ai

o da’m a mai tes maun

o da’m a mai tes maun

o da’m a mai tes maun

e sche jau tutgel

tia palma dat quai

ina bellezza sentiment

crai a mai

crai a mai

crai a mai

gea ti, sco ti fas quai

ti chattas il caraun

sche jau di a tai-ai

o da’m a mai tes maun

o da’m a mai tes maun

o da’m a mai tes maun

riccarda vedana-jörg: chant

agnes niedermann: chant

andré niedermann: chant

flavian gieriet: chant

adriano kollegger: chant

maurus kressig: chant

Maconga & Mint

M’amurass (If I Fell)

m’amurass jau oz da tai

gnissas ti lu er cun mai

e’m vessas ti gugent?

sun gia stà inamurà

ed jau sai bain ’co quai va

cun mes sentiments

sche jau dess mes cor a tai

less jau sentir

sco ti das sinzur a mai

cun ti’entir amur

sche jau crai en tai, o ti

betg fa tramagls

cun la buna fai, o ti

che quai fratagl’ il cor

e quai fiss in grond turment

per mai

sche l’amur durass strusch pli

ch’in mument

ed jau sper che ti ed jau

nus giajan ensemen

mintga di cun grau

crajend en quella fai

jau crai en quella fai

e quai fiss in grond turment

per mai

sche l’amur durass strusch pli

ch’in mument

ed jau sper che ti ed jau

nus giajan ensemen

mintga di cun grau

crajend en quella fai

m’amurass jau oz da tai

m’amurass jau oz da tai

m’amurass jau oz da tai

gaby degonda: chant

corina pacchioli: chant

mario pacchioli: chant

cisco jent: ghitarra

uese keller: ghitarra

mischa eichin: bass

pedro gutschmidt: battaria

markus schmidt: percussiun

Fabulant

In di da nar (A Hard Day’s Night)

gl’è stà in di da nar

cun ’na fadia sco in chaun

gl’è stà in di da nar

less ’na durmida fin puschmaun

ma lura riv’jau tar tai

ves tge che ti fas per mai

ed a la fin vai bain

lavurel tutta di

per noss da viver, e pajadieu

pertge ch’i vala insatgi che di:

ti es mi’flomma, ti das il fieu

sche dai pertge lamentar

cur che ti chara sas far

ch’i va la fin okay

ed a cha

vainsa tut quai che nus lain

ed a cha

vainsa tut quai che fa bain, bain

gl’è stà in di da nar

cun ’na fadia sco in chaun

gl’è stà in di da nar

less ’na durmida fin caschmaun

ma lura riv’jau tar tai

ves tge che ti fas per mai

ed a la fin vai bain

ed a la fin vai bain

ed a la fin vai bain

benedetto vigne: chant, bass moog

jean-pierre von dach: ghitarra

markus schmidt: percussiun

Siat

In di cun tai (Eight Days A Week)

nua che ti sesas

nua che ti vas

tut quai che ti vesas

tut quai che ti sas

taidla, guarda, taidla, guarda

nagut che batta la brama

d’in di cun tai

lascha las muntognas

lascha star ils plauns

gnanca las cucagnas

valan ils tes mauns

taidla, guarda, taidla, guarda

nagut che batta la brama

d’in di cun tai

in di cun tai

quai vala...

in di cun tai

dapli che milli dis a l’mar

nua che ti sesas

nua che ti vas

tut quai che ti vesas

tut quai che ti sas

taidla, guarda, taidla, guarda

nagut che batta la brama

d’in di cun tai

in di cun tai

quai vala...

in di cun tai

dapli che milli dis al mar

gioni fry: chant, ghitarra

pascal sieber: ghitarra, chant

martin stewart: battaria

danny hertach: bass

benedetto vigne: chors

Los Apartos

Il bagasch (Ticket To Ride)

jau crai jau sun londervi

da ma desperar

l’amur che m’ha ensturnì

ma vul bandunar

ell’ha gia fatg il bagasch

ell’ha gia fatg il bagasch

ell’ha gia fatg il bagasch

e quel è grev

’la di che mes andament

la bittia giun plaun

e libra fiss’la gugent

davent da mes maun

ell’ha gia fatg il bagasch

ell’ha gia fatg il bagasch

ell’ha gia fatg il bagasch

e quel è grev

ma guarda tge teater ’la fa

u ch’ella spetga

u ch’ella turna cun mai

avant’la vegn a prender cumià

u ch’ella spetga

u ch’ella turna cun mai

jau crai jau sun londervi

da ma desperar

la flur che m’ha ensturnì

ma vul bandunar

ell’ha gia fatg il bagasch

ell’ha gia fatg il bagasch

ell’ha gia fatg il bagasch

e quel è grev

l’bagaschi è grev

gioni fry: chant

benedetto vigne: chant, ghitarra

manfred zazzi: tastas, loops

robert giesch: battaria basica

Mario Pacchioli & Astrid Alexandre

Agid! (Help!)

(help – nagin che dauda?

help – insatgi che gida!

help – jau dovr’agid per mai!

agid!)

avant da giuven bler pli giuven ch’ozendi

n’aveva mai basegn dad insatgi che dat cussegls

ma uss è quai vargà, na sun uschè segir

jau na sai, tge far cun mai, tgi avr’a mai ils egls?

gida, co ti vesas mai giun plaun

jau appreziesch che ti ma das il maun

gida, ch’jau daventia puspè saun

dai agid – gid’a mai

in’autra via che sa mussa davant mai

l’independenza che svanescha si el vid

e mintgatant ma sent jau propi senza fai

e crai a mai, jau dovrel tai, v’hai ferm basegn d’agid

gida, co ti vesas mai giun plaun

jau appreziesch che ti ma das il maun

gida, ch’jau daventia puspè saun

dai agid – gid’a mai

avant da giuven bler pli giuven ch’ozendi

n’aveva mai basegn dad insatgi che dat cussegls

ma uss è quai vargà, na sun uschè segir

jau na sai, tge far cun mai, tgi avr’a mai ils egls?

gida, co ti vesas mai giun plaun

jau appreziesch che ti ma das il maun

gida, ch’jau daventia puspè saun

dai agid – gid’a mai

mario pacchioli: chant, clavazin

astrid alexandre: chant

mathias kleiböhmer: cello

Eos Quartet & Corin Curschellas

Matta (Girl)

e’i nagin che less dudir

in zic da mi’istorgia

quella capitada per da vair

d’ina matta che ma

zuglia zacher la memorgia

cun ’na brama naira strusch da crair

ah girl, girl

sur muntognas milli giadas

jau l’avess vulida

lura vegn’la larmas si per mai

l’empermetta la cucagna,

ina mai dudida

la finala rest jau tutta fai

ah girl, girl

ella sa precis sco far da grond,

il pli gugent ta mett’la giu

dis ad ella: ti es ’na bella!

guard’la cool e ti na sas betg ’co, uu uu

girl girl

sco ch’i va da turmentar cun painas

fin ch’i plascha

insatgi che sto l’avair mussà

da l’uman che rumpa’l dies

pervi’ da tanta rascha –

sa’ll’insumma tge dolur’la fa?

ah girl, girl

corin curschellas: chant

marcel ege: ghitarra, arranschament

martin pirktl: ghitarra

david sautter: ghitarra

michael winkler: ghitarra

Paulin Nuotclà & Pareglish

Lain norvegin (Norwegian Wood)

jau vev in’amur

u duess jau dir

l’amur veva mai

nua l’era da cha

in mansardin

da lain norvegin

l’ha ditg da star qua e da seser giu bel insanu’

ma sutgas na devi ed jau na saveva betg ’co

nus vain baterlà

pes en cruschà

ed in gut vin

fin en per la notg

lur ha’la ditg

giain uss a letg

l’ha ris manegiond che marvegl vess’la massa da far

jau betg – haja ditg ma strajond a durmir vi dasper

cu’ sun ma sveglià

era l’utschè

gia s’ensgulà

jau hai envidà

in bel zulprin

da lain norvegin

paulin nuotclà: chant

dani häusler: clarinetta bassa

markus flückiger: accordeon

bruno muff: harmonium

christoph mächler: bass

corin curschellas: chant

Linard Bardill & Bruno Brandenberger

Sar nagliur (Nowhere Man)

mira là il sar nagliur

sin si’ terra da nagliur

cun ses plans da bel nagut per bel nagin

viva cunter la raschun

gira senza direcziun

n’è quel betg in pau sco ti ed jau?

sar nagliur, perstgisa

ti na sas tge ch’è crisa

sar nagliur, il mund quel ta fa per cumond

el è tschorv sco’n sgulanotg

dumbra be sin quarantotg

sar nagliur, ti vesas gnanca mai

sar nagliur, be calma

piglia’l temp per l’olma

lascha mo far sez l’univers,

quel è massa grond

viva cunter la raschun

gira senza direcziun

n’è quel betg in pau sco ti ed jau?

sar nagliur, perstgisa

ti na sas tge ch’è crisa

sar nagliur, il mund quel ta fa per cumond

mira là il sar nagliur

sin si’ terra da nagliur

cun ses plans da bel nagut per bel nagin

cun ses plans da bel nagut per bel nagin

cun ses plans da bel nagut per bel nagin

linard bardill: chant, ghitarra

bruno brandenberger: giun, armonium indic

Les Sauterelles

Pauper bel gianter (Paperback Writer)

stimada matta da la redacziun

na less’la leger quai, dar ’na recensiun

mais che mi’ nova cula dal rispli

ed jau vi in giob

per finir da far il pauper mi gianter

pauper bel gianter

gl’è la torta storgia d’ina torta sort

ed ils vegls a cha che na van d’accord

la dunn’a chatscha per il mintgadi

gl’è in stoda giob

ed adina far da pauper mi gianter

pauper bel gianter

pauper bel gianter

la persuna quella ha num gion barlac

ma sch’i fa basegn mid jau zacumpac

mintga pagina da milli si e giu

da quel manuscrit

che finescha cun in pauper bel gianter

pauper bel gianter

sche quai plasch’a vus lu ceda er ils dretgs

e voss megaseller quel è lu perfetg

na persvadi betg al bitt’la insanu

ed jau empermet

da finir cun quel o pauper mi gianter

pauper bel gianter

pauper bel gianter

pauper bel gianter

toni vescoli: chant, ghitarra

düde dürst: batteria, chant

freddy mangili: bass, chant

peter glanzmann: ghitarra, chant

Curschellas, Hendrix & Stern

Cu’ ch’i plova (Rain)

cu’ ch’i plova

lu currani sut tetg

e teman il chametg

cu’ ch’i plova

cu’ ch’i plova

sch’i suleglia

lu vani cun chapè

e baivan panasché

sch’i suleglia

sch’i suleglia

cregn

ma jau stun bain

chaud

sulegl sulai

sco ti vesas

i turna il smirvegl

cun mintga nov pluschign

sco ti vesas

sco ti vesas

cregn

ma jau stun bain

chaud

sulegl sulai

sco ch’i schevan

«i plov’e dat sulegl

las strias fan cumin»

sco ch’i schevan

sco ch’i schevan

corin curschellas: chant

hendrix ackle: chant, wurlitzer

adrian stern: ghitarra, chant

wolfgang zwiauer: bass

ditschgy gutzwiller: battaria

Ils Fränzlis da Tschlin & Stephan Eicher

Elena Ratti (Eleanor Rugby)

elena ratti, rimna las rosas dal grond spusalizi dad ier

veglia da fier

là sin fanestra, cun ina fatscha da Pasca curaisma el cor

tge vul’la far?

o tge pauper pievel

danunder mai vegn quel?

o tge pauper pievel

ma nua tutga quel?

pader cahenzli, scriva in predi cun pleds che nagin vul dudir

gnanca datiers

guarda sco’l batta, cuntscha las soccas la notg sin ses vegl taburet

el sul sulet

o tge pauper pievel

danunder mai vegn quel?

o tge pauper pievel

ma nua tutga quel?

guarda là or tge pauper pievel

guarda là or tge pauper pievel

elena ratti, morta dumengia e lu sepulida mardi

nagin ch’è vegnì

pader cahenzli, fruscha la terra dals mauns cur ch’el turna a cha

tgi pren’ putgà?

o tge pauper pievel

danunder mai vegn quel?

o tge pauper pievel

ma nua tutga quel?

stephan eicher: chant

curdin janett: giun, chor, arranschament

dumenic janett: clarinetta, chor

duri janett: cornet

madlaina janett: bratscha, chor

men steiner: gia, chor

benedetto vigne: chor

Michel Decurtins & Silke Schmeing

Damaun mai na sa (Tomorrow Never Knows)

da giu tes chau

relaxa, va cul flum

ti dis i plascha

ti dis i plascha

e tes patratg

sa renda or el vid

ti dis i glischa

ti dis i glischa

e lu va si

la porta da dadens

ti dis essenza

ti dis essenza

l’amur è tut

e tut è spir amur

ti dis savida

ti dis savida

las tuppadads

lamentian il stulì

ti dis cardientscha

ti dis cardientscha

be taidla las colurs

da tia sien

ti dis i para

ti dis i para

u giogh’il gieu

da vita fin la fin

da l’entschatta

da l’entschatta

da l’entschatta

michel decurtins: tastas, programmaziuns

silke schmeing: chant

Stop The Shoppers

Tut è spir amur (All You Need Is Love)

gl’è mintga mesa nota ch’ha ses chant

mintga buna mamm’ha ses uffant

mintga mender pled ha si’muntada

ed il temp da far la disa

gl’è mintga pitschen fatg che fitta bain

mintga paupra olma cor cumplain

mintga singul tac ha sias uras

ed il temp da far la disa

e l’amur è tut

e l’amur è tut

e l’amur è tut, tut

tut è spir amur

gl’è mintga conuschientscha ch’ha ses plan

mintga bella vista egl uman

mintga port’ averta val’il pass

ed il temp da far la disa

e l’amur è tut

e l’amur è tut

e l’amur è tut, tut

tut è spir amur

schmidi schmidhauser: chant, loops, ghitarras

jüre schmidhauser: cuntrabass

hendrix ackle: hammond

sami baur: battaria

evelyn schneider: chors

Tartaruga

Frajas giardin (Strawberry Fields Forever)

viver culs egls a l’inversa

chapir il mund culs pes ensi

i n’è betg lev restar tar tai

ma i va insaco

e quai n’importa pauc a mai

tansch’a mai tes maun

che jau muss a tai frajas giardin

mund da nagin

nagina tema d’empruvar

frajas giardin en perpeten

sun isolà sin mia planta

’la va ensi ’la vegn engiu

daventa grev dad intunar

ma tut è ok

e quai na tuna betg schi mal

tansch’a mai tes maun

che jau muss a tai frajas giardin

mund da nagin

nagina tema d’empruvar

frajas giardin en perpeten

ussa, avant, na: adina

ti sas, ch’jau sai, ch’igl è visiun

jau pens – ma na! jau crai – ah bain

ma tut è fallà

ed jau na sun d’accord cun mai

tansch’a mai tes maun

che jau muss a tai frajas giardin

mund da nagin

mund da nagin

nagina tema d’empruvar

frajas giardin en perpeten

frajas giardin en perpeten

frajas giardin per adina

per adina

thomas cathomen: chant, ghitarras, battaria, bass

jimmy gmür: accordeon, wurlitzer

S.O.R & Bettina Tuor

Il balurd en la b’rigl (The Fool On The Hill)

di suenter di sulet ella b’rigl

il pur cun l’egliada balurda

spetga marvegl

nagina ch’al drizza parola

e nagina ch’al di bun di

ma tuttas conuschan l’istorgia

dal balurd ella b’rigl

cul sulegl enta maun

ed il mund en ses cor

che rotescha plaun plaun

via sut pe, e nivels el chau

il pur cun la vusch da cicadas

che chantan el blau

nagina che dauda sias rimas

nagina che dess sinzur

ma tuttas raquintan l’istorgia

dal balurd ella b’rigl

cul sulegl enta maun

ed il mund en ses cor

che rotescha plaun plaun

nagina ch’al giess encunter

nagina ch’avess sentiments

ma tuttas conuschan l’istorgia

dal balurd ella b’rigl

cul sulegl enta maun

ed il mund en ses cor

che rotescha plaun plaun

el taidla naginas tunas

el dovra nagin cussegl

el viva cun sia istorgia

il balurd ella b’rigl

cul sulegl enta maun

ed il mund en ses cor

che rotescha plaun plaun

bettina tuor: chant

mario haltinner: saxofon, arranschament

curdin janett: accordeon

david maeder: bass

markus schmidt: battaria, percussiun

Bulais & Gigi Moto

Lady madonna (Lady Madonna)

lady madonna, kindels enta pes

bunder co ti fas dad arranschar il tes

co fas da viver? co pajar il quint?

crais ti che la manna vegnia cun il vent?

venderdi arriva senza stgisa

sonda saira crapp’il telefon

e dumengia fa in chau da crisa

senza pardon!

lady madonna, poppa vi dal brust

bunder co ti fas da paschentar il rest

co fas da viver? co pajar il quint?

crais ti che la manna vegnia cun il vent?

glindesdi resuna la dumengia

mardi notg savura dad engion

e mesemna che mesira lingia

senza pardon!

lady madonna, sin ses canapé

e la musica che suna el tscharvè

lady madonna, kindels enta pes

bunder co ti fas dad arranschar il tes

senza pardon!

olivier pernet: chant, piano

corsin bisaz: ghitarra

ramun knapp: bass

martin stewart: battaria

gigi moto: chant

Young

Ti prusa (Dear Prudence)

ti prusa vegns ti or a dir bun di

ti prusa vegns ti or a far rudè

sulegl è si, il tschiel serain

sco tes surrir e quai fa bain

ti prusa ve ti or a dir bun di

ti prusa avra si tes egls

ti prusa guarda tge smirvegl

utschels che din al vent liger

che ti es part dal mund entir

ti prusa ve ed avra si tes egls

guard’enturn enturn enturn

guard’enturn enturn enturn

guarda enturn

ti prusa muss’ a mai tes cor

ti prusa vegns ti giuador

las nivlas fan culaunas flur

sche da damai a mai sinzur

ti prusa ve e muss’ a mai tes cor

ti prusa vegns ti or a dir bun di

ti prusa vegns ti or a far rudè

sulegl è si, il tschiel serain

sco tes surrir e quai fa bain

ti prusa ve ti or a dir bun di

markus twerenbold: chant

martin sturzenegger: ghitarra, chant

thomas bernauer: ghitarra

benedetto vigne: bass, chant

robert giesch: battaria

Marco Zappa

I dat sulegl (Here Comes The Sun)

I dat sulegl, du du du du

i dat sulegl, ed jau sai

ch’i stgauda

mi’ marusa

l’enviern è stà in fraid crudaivel

mi’ marusa

urellas ch’i na deva pli

I dat sulegl, du du du du

i dat sulegl, ed jau sai

ch’i stgauda

mi’ marusa

surrir che turna sin las fatschas

mi’ marusa

urellas ch’el na ’gniva pli

I dat sulegl, du du du du

i dat sulegl, ed jau sai

ch’i stgauda

chaud chaud chaud, chau sulegl

chaud chaud chaud, chau sulegl

chaud chaud chaud, chau sulegl

chaud chaud chaud, chau sulegl

chaud chaud chaud, chau sulegl

o marusa

jau sent il glatsch luar pelvaira

o marusa

urellas ch’el na gieva pli

I dat sulegl, du du du du

i dat sulegl, ed jau sai

ch’i stgauda

I dat sulegl, du du du du

i dat sulegl, ed jau sai

ch’i stgauda

i stgauda

marco zappa: chant, ghitarras, arranschament

oscar bozzetti: piano

lucio zaninotto: bass

alessandro giambelli: battaria

federico cicoria: oboa

giacomo antonini: violina

bruna del parente: violina

loredana botta: viola

beat helfenberger: cello

Duo Liebestoll

Spe’l clavau (Why Don’t We Do It In The Road)

lain nus betg far quai spe’l clavau

lain nus betg far quai spe’l clavau

qua nagin che vesa nus

lain nus betg far quai spe’l clavau

lain nus betg far quai spe’l clavau

lain nus betg far quai spe’l clavau

qua nagin che vesa nus

lain nus betg far quai spe’l clavau

daden dador

daden dador

daden dador

daden dador vi spe’l clavau

lain nus betg far quai spe’l clavau

lain nus betg far quai spe’l clavau

qua nagin che vesa nus

lain nus betg far quai spe’l clavau

marietta jemmi: chant

nathan schocher: clavazin

l_mar

Tut ensemen (Come Together)

hey coma platta

ti cun curvas e stortas

ti plain tgutgarias

ti fas giatta morta

ti has pails fin giu sut ils pes

quintas mo pli sgnoccas

mira tge che ti dis

hey litga schubas

ti cun chau plain futta

ti fas gnanca fessa

ti cun cuul e blutta

ti vas si e giu, giu e si

ina chaussa rest’adina

a tgi ch’ha dapli

gnin ensemen, e dai

ti sin mai

hey poppa clutscha

ti cun onna tumera

ti fas baus en stampa

ti vas spir canera

ti has fieu qua giu sut ils pes

tegna ferm la sutga

avant ch’il giat è unfis

tut ensemen, e dai!

gnì cun mai!

hey paira tosta

ti la chaura veglia

ti has pers la pipa

ti vas tut ureglia

ti sas ch’in ed in ed in fan trais

ma per far da bel

dependi tge che ti crais

gnin ensemen, e dai

ti sin mai

tut ensemen, yeah

tut ensemen, yeah

tut ensemen, yeah

elmar deflorin: chant

thomas gloor: ghitarra

sandra beretta: ghitarra

hepl caprez: battaria

carlos mena: bass

markus schmidt: percussiun

Curdin Brugger

Omadus (Two Of Us)

ti ed jau notg or festas

sin las costas d’auters dis

omadus sur dumengia

senza lingia sut ils pes vers cha

uss giainsa a cha

uss giainsa a cha

nus giain a cha

omadus plima sperta

scriver chartas da paris

jau e ti fieu e flomma

strada cloma sut ils pes vers cha

uss giainsa a cha

uss giainsa a cha

nus giain a cha

ti ed jau vain endament

lungas vias sut

il blau dal firmament

omadus pelerina

qua da l’ina fin las sis

jau e ti or cul polesch

plugl e pilesch ed ils pes vers cha

uss giainsa a cha

uss giainsa a cha

nus giain a cha

ti ed jau vain endament

lungas vias sut

il blau dal firmament

omadus pelerina

qua da l’ina fin las sis

jau e ti or cul polesch

plugl e pilesch ed ils pes vers cha

uss giainsa a cha

uss giainsa a cha

nus giain a cha

curdin brugger: chant, ghitarra

gioni fry: chant

benedetto vigne: chant, ghitarra

stefania verità: cello

andrea tschallenerova: oboa

markus schmidt: percussiun

Mint

Viva ils pievels (I’Ve Got A Feeling)

jau chat ils pievels,

ils pievels èn serains

ou jeah ou jeah

jau chat ils pievels

ils pievels chantan bain

bain bain ou jeah ou jeah

viva ils pievels

jau crai a la bibla,

jau crai er al coran

ou jeah ou jeah

ed a la fibla

ladin e surmiran

ou jeah ou jeah ou jeah ou jeah

viva ils pievels

auters din che quai na

funcziunescha betg

auters din che quai

saja tut pulenta

auters fan da chara lingua

mussan cun il det engiu

jau chat ils pievels

quels èn amis da tuts

ou jeah ou jeah

jau chat ils pievels

quels tutgan betg giu sut

na na na na na na na na

viva ils pievels

arrivada è la saira

arrivada è la sien

arrivada è la glina

arrivada è la fin

ou jeah ou jeah

arrivada è la paja

arrivada è la pasch

arrivada è la petta

arrivada è la fin

ou jeah ou jeah

viva ils pievels

bernie ritter: chant

cisco jent: ghitarra

uese keller: ghitarra

mischa eichin: bass

pedro gutschmidt: battaria

gioni fry: chant

acavoce: chors

fabulants & fabulantas: chors

Las vouschs da la Gelgia

Buna notg (Good night)

buna notg e dorma bain

ninna nanna

cul sulegl a cucca giain

ninna nanna

siemi dultsch per mai

siemi dultsch per tai

serr’ils egls mes bel ansiel

ninna nanna

cun las stailas vi dal tschiel

ninna nanna

siemi dultsch per mai

siemi dultsch per tai

buna notg e dorma bain

ninna nanna

glina plaina cor serain

ninna nanna

siemi dultsch per mai

siemi dultsch per tai

rico peterelli: direcziun, arranschament, solo

alexandra peterelli: solo

las vouschs da la gelgia: chor

Indicaziuns bibliograficas

Benedetto Vigne. Lain fabular. Ils Beatles per rumantsch. [Texts da las chanzuns]. Turitg 2005. Tut ils dretgs d’autur(a) / chasa editura resalvads. Ediziun epub: www.chattà.ch (2018).